Rozhodnutie Komisie
z 20. mája 1994
o znížení počtu fyzických kontrol zásielok určitých produktov pri dovoze z tretích krajín podľa smernice Rady 90/675/EHS
(94/360/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/675/EHS z 10. decembra 1990 ustanovujúcu zásady, ktorými sa riadi organizácia veterinárnych kontrol produktov vstupujúcich do spoločenstva z tretích krajín [1], naposledy zmenenú a doplnenú smernicou 92/118/EHS [2], a najmä na jej článok 8 ods. 3,
keďže zníženie počtu fyzických kontrol zásielok produktov dovážaných z tretích krajín sa musí stanoviť na základe kritérií uvedených v článku 8 ods. 3 smernice 90/675/EHS vychádzajúc zo skúseností v členských štátoch a z nebezpečenstva pre zdravie zvierat a ľudí v spoločenstve;
keďže navyše, pre určité tretie krajiny, s ktorými spoločenstvo uzatvorilo dohody o rovnocennosti, zníženie počtu fyzických kontrol určitých produktov sa môže uplatňovať, berúc do úvahy okrem iného uplatňovanie princípu regionalizácie v prípade choroby zvierat, a ostatných veterinárnych zásad spoločenstva;
keďže zníženie počtu fyzických kontrol vykoná každý členský štát; keďže toto sa musí vykonať takým spôsobom, aby žiadny dovozca nedokázal predpovedať, či bude určitá zásielka podrobená fyzickej kontrole;
keďže je potrebné revidovať úroveň zníženia v pravidelných intervaloch vychádzajúc z informácií získaných zo strany Komisie alebo zo strany členských štátov o vykonávaní kontrol na hraničných veterinárnych staniciach;
keďže členské štáty musia ihneď informovať Komisiu v prípade, že takéto kontroly odhalia, že tieto produkty nespĺňajú nevyhnutné požiadavky, alebo ak odhalia akékoľvek iné nezrovnalosti;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
1. V rámci uplatňovania článku 8 smernice 90/675/EHS, členské štáty znížia počet fyzických kontrol u produktov z tretích krajín tak, ako je uvedené v prílohe I k tomuto rozhodnutiu, ak boli prijaté rozhodnutia spoločenstva o vytvorení, bez toho, aby tým bola dotknutá Dohoda o Európskom hospodárskom priestore:
- zoznamu schválených tretích krajín,
- zoznamu schválených prevádzkární (zdravie zvierat a zdravie ľudí), a
- vzorových osvedčení (zdravie zvierat a zdravie ľudí).
2. Pre tretie krajiny uvedené v prílohe II, je úroveň fyzických kontrol, ktoré musí vykonávať každý členský štát u zásielok produktov tej istej skupiny taká, ako ju stanovuje táto príloha.
3. Odseky 1 a 2 sa uplatňujú bez toho, aby tým boli dotknuté články 15 a 19 smernice 90/675/EHS.
Ak členský štát uplatňuje opatrenia uvedené v článku 15 smernice 90/675/EHS, tak situácia sa musí urýchlene preskúmať v súlade s postupom uvedeným v článku 23 smernice 90/675/EHS; na tento účel dotknutý členský štát okamžite informuje Komisiu a ostatné členské štáty o tejto situácii, najmä vzhľadom na vykonávanie druhého pododseku odseku 3 článku 3 tohto rozhodnutia.
Článok 2
Členské štáty budú organizovať fyzické kontroly takým spôsobom, aby dovozca nedokázal predvídať, či bude alebo nebude určitá zásielka podrobená fyzickej kontrole.
Článok 3
1. Členské štáty zabezpečia, aby každá hraničná veterinárna stanica uvedená v rozhodnutí Komisie 94/24/ES [3] viedla a uchovávala záznamy o výsledkoch všetkých kontrol dovážaných zásielok produktov v súlade s prílohou III k tomuto rozhodnutiu aspoň po dobu 18 mesiacov od kontroly. V zázname o výsledkoch budú zahrnuté zásielky, pri ktorých sa zamietlo prepustenie do voľného obehu v spoločenstve. Ústredný veterinárny orgán každého členského štátu je zodpovedný za zaslanie Komisii, do 1. septembra 1994 a následne každých šesť mesiacov, prehľad výsledkov vo forme stanovenej v prílohe III.
2. Komisia predloží správu Stálemu veterinárnemu výboru, na základe prehľadov uvedených v odseku 1, na vyhodnotenie výsledkov vykonaných kontrol.
3. Komisia na základe správy uvedenej v odseku 2 preskúma počet kontrol uvedený v prílohách I a II dvakrát za rok, po prvýkrát do 1. októbra 1994.
Komisia taktiež preskúma v súlade s postupom uvedeným v článku 23 smernice 90/675/EHS častosť kontrol uvedených v prílohách I a II k tomuto rozhodnutiu na žiadosť členského štátu alebo na základe vlastnej iniciatívy, berúc pritom do úvahy kritériá uvedené v odseku 3 článku 8 smernice 90/675/EHS, ako aj uplatňovanie princípu regionalizácie a ostatných veterinárnych zásad spoločenstva.
4. Pokiaľ by veterinárne kontroly odhalili nedostatky, ktoré majú závažný dosah na zdravie zvierat alebo ľudí, tak členské štáty musia o tom bezodkladne informovať Komisiu.
Článok 4
Počet fyzických kontrol zásielok produktov uvedených v prílohe I k tomuto rozhodnutiu nemá dopad na ustanovenia o fyzických kontrolách uvedených v smernici 92/118/EHS a ani na žiadne iné rozhodnutie Komisie prijaté na základe tejto smernice alebo akejkoľvek inej legislatívy v spoločenstve.
Článok 5
Vždy, keď rozhodnutie Rady o veterinárnych dohodách rovnocennosti definuje osobitné počty fyzických kontrol, Komisia takéto počty zahrnie do prílohy II.
Článok 6
Toto rozhodnutie bude zmenené a doplnené akonáhle Rada príjme príslušné zmeny k smernici 90/675/EHS.
Článok 7
Toto rozhodnutie sa bude uplatňovať od 1. októbra 1994.
Článok 3 sa bude uplatňovať od 15. dňa po dni oznámenia tohto rozhodnutia.
Článok 8
Toto rozhodnutie je adresované členským štátom.
V Bruseli 20. mája 1994